
Betegtájékoztató: információk a felhasználó számára
Atomoxetin Amarox 10 mg kemény kapszula

Atomoxetin Amarox 18 mg kemény kapszula

Atomoxetin Amarox 25 mg kemény kapszula

Atomoxetin Amarox 40 mg kemény kapszula

Atomoxetin Amarox 60 mg kemény kapszula

Atomoxetin Amarox 80 mg kemény kapszula

Atomoxetin Amarox 100 mg kemény kapszula

atomoxetin

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információt tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:

1. Milyen típusú gyógyszer az Atomoxetin Amarox és milyen betegségek esetén alkalmazható?

2. Tudnivalók az Atomoxetin Amarox szedése előtt

3.
Hogyan kell szedni az Atomoxetin Amarox-ot?

4.
Lehetséges mellékhatások

5
Hogyan kell az Atomoxetin Amarox-ot tárolni?
6
A csomagolás tartalma és egyéb információk

1.
Milyen típusú gyógyszer az Atomoxetin Amarox és milyen betegségek esetén alkalmazható?
Milyen betegségek esetén alkalmazható?
Az Atomoxetin Amarox atomoxetint tartalmaz, és a figyelemhiányos hiperaktivitás-zavar („Attention-Deficit/Hyperactivity Disorder” ADHD) kezelésére szolgál

· 6 éves kor feletti gyermekeknél,

· serdülőknél, 

· felnőtteknél. 

A gyógyszert a betegség teljes körű kezelésének csak egy részeként alkalmazzák, emellett szükség van gyógyszert nem igénylő kezelésekre, például tanácsadásra és viselkedés-terápiára is. 

Hat év alatti gyermekek ADHD kezelésére nem alkalmazható, mivel nem ismert, hogy a gyógyszer hatásos-e, illetve biztonságos-e a számukra.

Felnőttek esetében az Atomoxetin Amarox-ot akkor alkalmazzák az ADHD kezelésére, ha a tünetek nagyon kellemetlenek és befolyásolják az Ön munkáját vagy társadalmi életét, és tünetei már gyermekkorban is fennálltak.

Hogyan hat a gyógyszer?
Az Atomoxetin Amarox növeli a noradrenalin mennyiségét az agyban. Ez egy természetes úton termelődő vegyület, fokozza a figyelmet és csökkenti a robbanékonyságot és a túlzott aktivitást figyelemhiányos hiperaktivitás-zavarban (ADHD-ban) szenvedő betegeknél. Ezt a gyógyszert az ADHD tüneteinek szabályozására írták fel. A gyógyszer nem serkentő hatású, ezért hozzászokást nem okoz.

A gyógyszerszedés elkezdése után eltarthat néhány hétig, mire a tünetei teljes mértékben javulnak.

Az ADHD-ről

Az ADHD-ban szenvedő gyermekek és serdülők számára nehézséget okoz: 

· nyugodtan ülni és

· koncentrálni.

Nem az ő hibájuk, hogy ezt nem tudják megtenni. Sok gyermek és serdülő küszködik ezekkel a dolgokkal. Ugyanakkor ADHD-betegségben ez a mindennapi életben is problémákat okozhat. Az ADHD-ban szenvedő gyermekek és serdülők számára nehézségeket okozhat a tanulás, a házi feladatok elvégzése. Problémáik vannak a megfelelő viselkedéssel otthon, az iskolában, vagy másutt. Az ADHD a gyermekek vagy serdülők intelligenciájára nincs kihatással.

Az ADHD-ban szenvedő felnőttek számára ugyanazok a dolgok okoznak problémát, mint ami a gyermekek számára is nehézséget okoz, de ez számukra az alábbiakban okoz gondot:

· munka,

· kapcsolatok,

· alacsony önértékelés,

· tanulási problémák. 

2.
Tudnivalók az Atomoxetin Amarox szedése előtt

NE szedje az Atomoxetin Amarox-ot, ha:

· allergiás az atomoxetinre vagy a gyógyszer (6. pontban felsorolt) egyéb összetevőjére.

· az elmúlt két hétben úgynevezett monoaminoxidáz-gátló (MAOI) gyógyszert, például fenelzint szedett. A MAO-gátlókat néha a depresszió és más pszichés problémák kezelésére alkalmazzák. Az Atomoxetin Amarox és MAO-gátlók együttes alkalmazása súlyos, akár életveszélyes mellékhatásokat okozhat. Az Atomoxetin Amarox szedésének felfüggesztése után is legalább 14 napig várnia kell, mielőtt MAO-gátlót kezdene szedni.

· zöldhályog, emelkedett szemnyomás (szűk zugú glaukóma) nevű betegségben szenved.

· súlyos szívproblémái vannak, melyekre hatással lehet a pulzusszám és/vagy vérnyomás emelkedése, mivel az Atomoxetin Amarox-nak lehet ilyen hatása.

· az agyi ereket érintő súlyos problémái vannak, mint pl. agyi érkatasztrófa (sztrók), egy érfalrész duzzanata és gyengesége (aneurizma) vagy érszűkület, ill. érelzáródás.

· mellékvesevelő-daganata van (úgynevezett feokromocitóma).

Ne szedje az Atomoxetin Amarox-ot, ha a fentiek közül bármelyik érvényes Önre. Ha nem biztos benne, az Atomoxetin Amarox alkalmazása előtt beszéljen kezelőorvosával vagy gyógyszerészével. Erre azért van szükség, mert az Atomoxetin Amarox a fenti problémák rosszabbodását okozhatja.

Figyelmeztetések és óvintézkedések

Mind a felnőtteknek, mind a gyermekeknek tudniuk kell a következő figyelmeztetésekről és óvintézkedésekről. Az Atomoxetin Amarox szedése előtt beszéljen kezelőorvosával vagy gyógyszerészével, ha:

· öngyilkossággal kapcsolatos gondolatai vannak, vagy öngyilkosságra való késztetést érez
· szívbeteg (beleértve a szívfejlődési rendellenességeket) vagy gyorsabb a szívverése. Az Atomoxetin Amarox növelheti a szívritmust (pulzusszámot). Hirtelen halált jelentettek szívfejlődési rendellenességben szenvedő betegeknél.

· magas a vérnyomása. Az Atomoxetin Amarox emelheti a vérnyomást;

· alacsony a vérnyomása. Az Atomoxetin Amarox alacsony vérnyomású betegeknél szédülést, ájulást okozhat.

· hirtelen vérnyomás- vagy szívritmus-változással járó betegségben szenved;

· szív-érrendszeri betegsége van vagy agyi érkatasztrófa (sztrók) szerepel a kórelőzményében;

· májbetegsége van. Lehet, hogy kisebb adagra lesz szüksége.

· pszichotikus tünetei vannak, beleértve az érzékcsalódásokat (olyan hangokat hall vagy dolgokat lát, melyek nincsenek ott), illetve olyan dolgokban hisz, melyek nem igazak vagy gyanakvóvá válik;
· mániás a viselkedése (emelkedett vagy túlságosan izgatott hangulat, mely szokatlan viselkedést okoz) és izgatott;
· agresszív érzései vannak;

· barátságtalan és dühös (ellenséges) érzései vannak
· kórelőzményében epilepszia szerepel vagy bármilyen okból görcsrohamai voltak. Az Atomoxetin Amarox a görcsrohamok gyakoriságának növekedéséhez vezethet.

· hangulata eltér a megszokottól (ingadozó hangulat), vagy nagyon boldogtalannak érzi magát;

· nehezen kontrollálható, ismétlődő rángásokat tapasztal teste bármely pontján, vagy szavakat és hangokat ismétel.

Szerotonin-szindróma 

A szerotonin-szindróma egy esetlegesen életveszélyes állapot, amely az Atomoxetin Amarox és néhány más gyógyszer együttes alkalmazásakor jelentkezhet (lásd a 2. pontban az „Egyéb gyógyszerek és az Atomoxetin Amarox” részt). A szerotonin-szindróma jelei és tünetei a következők kombinációi lehetnek: zavartság, nyugtalanság, koordinációs zavarok és merevség, hallucinációk, kóma, gyors szívverés, emelkedett testhőmérséklet, gyors vérnyomásváltozás, izzadás, kipirulás, remegés, fokozott reflexek, hányinger, hányás és hasmenés. Ha úgy gondolja, hogy szerotonin-szindróma alakult ki Önnel, azonnal forduljon orvoshoz vagy keresse fel a legközelebbi kórház sürgősségi osztályát.

A kezelés megkezdése előtt tájékoztassa kezelőorvosát vagy gyógyszerészét, ha a fentiek bármelyike vonatkozik Önre, mert az Atomoxetin Amarox ezeket a problémákat súlyosbíthatja. Kezelőorvosa figyelemmel akarja majd kísérni, hogyan hat Önre a gyógyszer.

Kezelőorvosa az alábbi ellenőrzéseket végzi el, mielőtt Ön elkezdhetné az Atomoxetin Amarox szedését

Ezekkel ellenőrizhető, hogy az Atomoxetin Amarox megfelelő gyógyszer-e az Ön számára.

Kezelőorvosa meg fogja mérni:

· a vérnyomását és a szívritmusát (pulzusát), az Atomoxetin Amarox szedése előtt és közben,

· gyermek- vagy serdülőkorban testtömegét és testmagasságát, a Atomoxetin Amarox szedése előtt és közben.

Kezelőorvosa kérdezni fogja:

· a jelenleg szedett gyógyszereiről, 

· arról, hogy volt-e a családjában hirtelen, megmagyarázatlan haláleset,

· arról, hogy lehetnek-e egyéb egészségi problémái (például szívbetegség), illetve a családban előfordulhatnak‑e.

Fontos, hogy a lehető legtöbb információt adja meg. Ez segíteni fog kezelőorvosának, hogy eldöntse, hogy az Atomoxetin Amarox megfelelő gyógyszer-e az Ön számára. Kezelőorvosa dönthet úgy, hogy további vizsgálatok szükségesek a gyógyszer alkalmazásának megkezdése előtt.

Egyéb gyógyszerek és az Atomoxetin Amarox
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható gyógyszereket is. Kezelőorvosa el fogja dönteni, hogy szedheti-e az Atomoxetin Amarox-ot a többi gyógyszerével együtt, illetve egyes esetekben szükség lehet az adag módosítására vagy az adag jóval lassabb emelésére.

Az Atomoxetin Amarox hatással lehet más gyógyszerekre, vagy más gyógyszerek is befolyásolhatják az Atomoxetin Amarox-ot. Ezek közé tartoznak: 

- 
Egyes antidepresszánsok; opioidok, mint például a tramadol; és a migrén kezelésére alkalmazott gyógyszerek, úgynevezett triptánok. Ezek a gyógyszerek kölcsönhatásba léphetnek az Atomoxetin Amarox-szal, és ez a kölcsönhatás szerotonin-szindrómához – egy esetlegesen életveszélyes állapothoz – vezethet. (Lásd a 2. pont „Figyelmeztetések és óvintézkedések” alpontjában a „Szerotonin-szindróma” részt).

Ne szedje az Atomoxetin Amarox-ot a depresszió kezelésére szolgáló, úgynevezett MAO-gátlókkal (monoaminoxidáz-gátlók) együtt. Lásd 2. pont“Ne szedje az Atomoxetin Amarox-ot”.
Ha más gyógyszereket is szed, az Atomoxetin Amarox befolyásolhatja azok működését és mellékhatásokat okozhat. Amennyiben az alábbi gyógyszerek valamelyikét szedi, az Atomoxetin Amarox alkalmazása előtt beszéljen kezelőorvosával vagy gyógyszerészével:
-
olyan gyógyszerek, melyek emelik a vérnyomást vagy a vérnyomás szabályozására alkalmazzák.

-
antidepresszáns gyógyszerek, pl. imipramin, venlafaxin és mirtazapin, fluoxetin és paroxetin

-
egyes köhögés és megfázás elleni készítmények, melyek a vérnyomást befolyásoló hatóanyagot tartalmazhatnak. Fontos, hogy ezt egyeztesse a gyógyszerészével, mielőtt bevenné ezeket a készítményeket. 

-
a mentális egészséggel kapcsolatos állapotok kezelésére szolgáló egyes gyógyszerek

-
olyan gyógyszerek, melyek ismerten növelik a görcsrohamok kockázatát.

· egyes olyan gyógyszerek, melyek hatására az Atomoxetin Amarox a szokásosnál tovább marad a szervezetben (ilyen például a kinidin és terbinafin)

-
szalbutamol (asztma kezelésére szolgáló gyógyszer) szájon át vagy injekcióban történő alkalmazása esetén fokozott szívdobogásérzése lehet, de ez nem súlyosbítja az asztmáját. 

Az alábbi gyógyszerek az Atomoxetin Amarox-szal egyidejűleg alkalmazva a kóros szívritmus fokozott kockázatát okozhatják:

· a szívritmus szabályozására szedett gyógyszerek,

· gyógyszerek, melyek megváltoztatják a vérben található sók koncentrációját,

· malária megelőzésére és kezelésére alkalmazott gyógyszerek, 

· egyes antibiotikumok (például eritromicin és moxifloxacin) 

Ha nem biztos benne, hogy az Ön által alkalmazott bármelyik gyógyszer szerepel-e a fenti felsorolásban, kérdezze meg kezelőorvosát vagy gyógyszerészét, mielőtt elkezdené az Atomoxetin Amarox szedését.

Terhesség és szoptatás 

Nem ismert, hogy a gyógyszer hatással van-e a meg nem született gyermekre vagy átjut-e az anyatejbe.

· A gyógyszer terhesség ideje alatt nem alkalmazható, kivéve, ha ezt kezelőorvosa javasolja Önnek.

· A szoptatás ideje alatt vagy hagyja abba a gyógyszer szedését vagy függessze fel a szoptatást. 

Amennyiben Ön:

· terhes vagy szoptat,

· úgy gondolja, hogy fennáll Önnél a terhesség lehetősége vagy gyermeket szeretne
· vagy szoptatni szeretné gyermekét, 

a gyógyszer szedése előtt beszéljen kezelőorvosával vagy gyógyszerészével.

A készítmény hatásai a gépjárművezetéshez és a gépek kezeléséhez szükséges képességekre

Előfordulhat, hogy az Atomoxetin Amarox bevételét követően fáradtnak vagy álmosnak érzi magát, vagy szédül. Gépjárművezetés és a gépekkel történő munkavégzés során elővigyázatosnak kell lennie, amíg nem ismeri a gyógyszer Önre gyakorolt hatását. Ha fáradtnak vagy álmosnak érzi magát, vagy szédül, ne vezessen gépjárművet és ne kezeljen gépeket.

Fontos információ a kapszula tartalmával kapcsolatosan
Ne nyissa fel az Atomoxetin Amarox kapszulákat, mivel a kapszula tartalma a szem irritációját okozhatja. Ha a kapszula tartalma a szembe kerül, az érintett szemet azonnal ki kell öblíteni vízzel, és orvoshoz kell fordulni. A kezeket és minden esetlegesen szennyezett testrészt a lehető leghamarabb le kell mosni.

Az Atomoxetin Amarox nátriumot tartalmaz 
A készítmény kevesebb mint 1 mmol (23 mg) nátriumot tartalmaz kemény kapszulánként, azaz gyakorlatilag „nátriummentes”. 
3.
Hogyan kell szedni az Atomoxetin Amarox-ot?
· A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét. Ez általában napi egyszeri vagy kétszeri alkalmazást jelent (reggel és késő délután vagy kora este).

· Gyermekek ne szedjék ezt a gyógyszert felnőtt segítsége nélkül.

· Ha az Atomoxetin Amarox-ot naponta egyszer szedi és álmosságot vagy hányingert tapasztal, kezelőorvosa napi kétszeri adagolásra válthat. 

· A kapszulákat egészben, étkezés közben vagy attól függetlenül kell lenyelni.

· A kapszulákat nem szabad kinyitni, és a kapszulák tartalmát nem szabad kivenni illetve bármilyen egyéb módon bevenni.

· A gyógyszer minden nap azonos időben való bevétele segíthet, hogy ne felejtse el bevenni.

Mennyit kell szednie?
Gyermekek és serdülők (6 éves vagy annál idősebbek):

Kezelőorvosa mondja meg, hogy mennyi Atomoxetin Amarox-ot kell szednie, és ezt a gyermek vagy serdülő testtömege alapján számolja ki. Kezelőorvosa általában alacsonyabb kezdő adagot javasol, majd az Atomoxetin Amarox mennyiségét a gyermek vagy serdülő testtömegének megfelelő szintre emeli.

· 70 kg testtömeg alatt: a kezdő teljes napi adag testtömeg-kilogrammonként 0,5 mg, legalább 7 napig. Kezelőorvosa akkor eldöntheti, hogy az adagot a napi testtömeg-kilogrammonkénti kb. 1,2 mg szokásos fenntartó adagra emeli-e.

· 70 kg testtömeg felett: a kezdő teljes napi adag 40 mg, legalább 7 napig. Kezelőorvosa akkor eldöntheti, hogy az adagot a napi 80 mg szokásos fenntartó adagra emeli-e. Kezelőorvosa legfeljebb napi 100 mg összadagot fog előírni.

Felnőttek

· Az Atomoxetin Amarox-ot napi 40 mg összadaggal kell kezdeni, legalább 7 napig. Kezelőorvosa akkor eldöntheti, hogy az adagot a napi 80-100 mg szokásos fenntartó adagra emeli-e. Kezelőorvosa legfeljebb napi 100 mg összadagot fog előírni.

Ha májbetegsége van, kezelőorvosa kisebb adagot írhat fel.

Ha az előírtnál több Atomoxetin Amarox-ot vett be, értesítse azonnal kezelőorvosát, vagy keresse fel a legközelebbi kórház sürgősségi osztályát, és mondja el, hány kapszulát vett be. A túladagolásokat kísérő leggyakoribb tünetek: gyomor-bélrendszeri tünetek, álmosság, szédülés, remegés és a szokásostól eltérő viselkedés. Nagyon ritkán szerotonin-szindrómáról is beszámoltak, amely egy esetlegesen életveszélyes állapot (lásd a 2. pont „Figyelmeztetések és óvintézkedések” alpontjában a „Szerotonin-szindróma” részt).
Ha elfelejtette bevenni az Atomoxetin Amarox-ot

Ha elfelejtette bevenni a gyógyszert, azt minél hamarabb pótolnia kell, de a 24 óra alatt bevett gyógyszeradag nem haladhatja meg az egy napra előírt teljes adagot. Ne vegyen be kétszeres adagot a kihagyott adag pótlására.

Ha idő előtt abbahagyja az Atomoxetin Amarox szedését

Ha abbahagyja az Atomoxetin Amarox szedését, általában nem jelentkeznek mellékhatások, de az ADHD tünetei visszatérhetnek. Beszéljen először kezelőorvosával, mielőtt abbahagyná a kezelést.
Kezelőorvosa az alábbiakat fogja tenni, míg Ön kezelés alatt áll

Kezelőorvosa vizsgálatokat fog végezni:

· a kezelés megkezdése előtt, hogy meggyőződjön arról, hogy az Atomoxetin Amarox biztonságos és előnyös az Ön számára,

· a kezelés megkezdése után, legalább 6 havonta, de lehetséges, hogy gyakrabban is. 

A vizsgálatokat az adagolás megváltoztatásakor is elvégzik. A vizsgálatok közé tartozik:

· testtömeg és testmagasság mérése gyermekeknél és serdülőknél,

· vérnyomás és szívritmus mérése,
· annak ellenőrzése, hogy az Atomoxetin Amarox szedése alatt nincsenek-e problémái, vagy súlyosbodó mellékhatások.
Hosszú távú kezelés

Az Atomoxetin Amarox-ot nem szükséges korlátlan ideig szednie. Amennyiben egy évnél hosszabb ideje szedi az Atomoxetin Amarox‑ot, kezelőorvosa felülvizsgálja az Ön kezelését, hogy szüksége van-e továbbra is a gyógyszerre.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. Bár egyeseknél jelentkezhetnek mellékhatások, a legtöbb beteg úgy ítéli meg, hogy az Atomoxetin Amarox segít rajta. Kezelőorvosa beszélni fog Önnel ezekről a mellékhatásokról.

Egyes mellékhatások súlyosak lehetnek. Ha az alábbi mellékhatások bármelyikét tapasztalja, azonnal forduljon orvoshoz

Nem gyakori (100 betegből legfeljebb 1 beteget érinthet)
· nagyon gyors szívverés vagy annak érzete, rendellenes szívritmus

· öngyilkossági gondolatok vagy öngyilkosságra való késztetést érez

· agresszív érzések
· barátságtalan, dühös (ellenséges) érzések
· érzelmi ingadozás, hangulatváltozások
· súlyos allergiás reakciók az alábbi tünetekkel
· arc- és torokduzzanat
· légzési nehézség
· csalánkiütés (kis, kiemelkedő, viszkető foltok a bőrön) 
· görcsrohamok
· pszichotikus tünetek beleértve az érzékcsalódásokat (olyan hangok hallása vagy dolgok látása, melyek nincsenek ott), nem valós dolgokban hisz, vagy gyanakvóvá válik 

Gyermekek és 18 év alatti serdülők esetében fokozott az alábbi mellékhatások kockázata: 

· öngyilkossági gondolatok vagy öngyilkosságra való késztetést érez (100 betegből legfeljebb 1 beteget érinthet),

· hangulatingadozás, hangulatváltozások (10 betegből legfeljebb 1 beteget érinthet).
Felnőttek esetében csökkent mértékű (1000 betegből legfeljebb 1 beteget érinthet) az alábbi mellékhatások kockázata: 

· görcsrohamok
· pszichotikus tünetek, beleértve az érzékcsalódásokat (olyan hangok hallása vagy dolgok látása, melyek nincsenek ott), nem valós dolgokban hisz, vagy gyanakvóvá válik 

Ritka (1000 betegből legfeljebb 1 beteget érinthet)
· májkárosodás
Azonnal hagyja abba az Atomoxetin Amarox szedését, és azonnal értesítse kezelőorvosát, ha az alábbiak bármelyikét tapasztalja:
· sötét vizelet;
· a bőr vagy a szemfehérje sárga elszíneződése;
· nyomásra érzékeny hasi fájdalom a jobb oldalon, közvetlenül a bordák alatt 

· tisztázatlan eredetű hányinger

· kimerültség

· viszketés

· influenzaszerű tünetek
További mellékhatásokat is jelentettek, beleértve az alábbiakat. Amennyiben ezek súlyossá válnak, értesítse kezelőorvosát vagy gyógyszerészét.

	Nagyon gyakori mellékhatások (10 betegből több mint 1 beteget érinthet)

	6 éven felüli GYERMEKEK és SERDÜLŐK
	FELNŐTTEK

	· fejfájás

· hasi fájdalom

· étvágycsökkenés (az éhségérzet hiánya)

· hányinger vagy hányás

· aluszékonyság

· vérnyomás emelkedése

· szívritmus (pulzus) megemelkedése

Ezek a tünetek a betegek többségénél idővel megszűnnek
	· hányinger 
· szájszárazság 

· fejfájás

· étvágycsökkenés (az éhségérzet hiánya)

· problémák az elalvással, alvással, korai ébredés

· vérnyomás emelkedése

· szívritmus (pulzus) megemelkedése


	Gyakori mellékhatások (10 betegből legfeljebb 1 beteget érinthet)

	6 éven felüli GYERMEKEK és SERDÜLŐK
	FELNŐTTEK

	· ingerlékenység vagy nyugtalanság

· alvászavar, beleértve a korai ébredést

· depresszió

· lehangoltság, reménytelenség érzése

· szorongás

· rángások

· kitágult pupillák (szembogarak)

· szédülés

· székrekedés

· étvágytalanság

· gyomorpanaszok, emésztési zavar

· duzzadt, vörös, viszkető bőr

· bőrkiütések

· levertség (letargia)

· mellkasi fájdalom

· fáradtság

· testtömegcsökkenés

	· nyugtalanság

· csökkent szexuális érdeklődés

· alvászavar

· depresszió

· lehangoltság, reménytelenség érzése

· szorongás

· szédülés

· az ízérzés zavara, tartósan megváltozó ízérzés
· remegés

· a kezek vagy lábak bizsergése vagy zsibbadása

· álmosság, bágyadtság, fáradtság

· székrekedés

· gyomortáji fájdalom

· emésztési zavar

· felfúvódás (flatulencia)

· hányás
· hőhullámok vagy kipirulás
· nagyon gyors szívverés vagy annak érzete
· duzzadt, vörös, viszkető bőr
· fokozott verejtékezés

· bőrkiütések
· vizeletürítési problémák: vizelési nehézség, gyakori vagy akadozó vizelés, fájdalom vizeletürítés közben

· dülmirigy (prosztata)-gyulladás

· ágyéki fájdalom férfiaknál
· merevedési zavar

· késleltetett orgazmus

· nehézségek a merevedés fenntartásában

· menstruációs görcsök
· erő vagy energia hiánya

· fáradtság

· levertség (letargia)

· hidegrázás

· ingerlékenység, idegesség

· szomjúságérzet

· testtömegcsökkenés


	Nem gyakori mellékhatások (100 betegből legfeljebb 1 beteget érinthet)

	6 éven felüli GYERMEKEK és SERDÜLŐK
	FELNŐTTEK

	· ájulás

· remegés

· migrén

· homályos látás

· rendellenes érzések a bőrön, mint pl. égő érzés, bizsergés, viszketés vagy zsibbadás

· a kezek vagy a lábak bizsergése vagy zsibbadása 

· görcsrohamok

· nagyon gyors szívverés vagy annak érzete (QT-szakasz megnyúlása)
· nehézlégzés

· fokozott verejtékezés

· bőrviszketés

· erő vagy energia hiánya
	· nyugtalanság

· rángások

· ájulás

· migrén

· homályos látás

· szívritmuszavar (QT-szakasz megnyúlása)
· a kéz és lábujjak hidegségérzete
· mellkasi fájdalom
· nehézlégzés
· kiemelkedő, viszkető vörös bőrkiütések (csalánkiütés)

· izomgörcsök
· sürgető vizelési inger
· rendellenes orgazmus vagy az orgazmus hiánya

· szabálytalan menstruáció
· az ejakuláció zavara


	Ritka mellékhatások (1000 betegből legfeljebb 1 beteget érinthet)

	6 éven felüli GYERMEKEK és SERDÜLŐK
	FELNŐTTEK

	· vérkeringési zavar, mely a kéz- és lábujjak merevségét és sápadtságát okozza (Raynaud-betegség)

· vizeletürítési problémák: vizelési nehézség, gyakori vagy akadozó vizelés, fájdalom vizeletürítés közben

· elhúzódó és fájdalmas erekció

· ágyéki fájdalom fiúknál
	· vérkeringési zavar, mely a kéz- és lábujjak merevségét és sápadtságát okozza (Raynaud betegség)

· elhúzódó és fájdalmas erekció




	Nem ismert gyakoriságú mellékhatások (a gyakoriság a rendelkezésre álló adatokból nem állapítható meg):

	6 éven felüli GYERMEKEK és SERDÜLŐK

	· akaratlan fogcsikorgatás (bruxizmus)


A növekedésre gyakorolt hatás

Egyes gyermekek esetében az Atomoxetin Amarox alkalmazásának megkezdését követően a növekedés (testtömeg és testmagasság) lassulását tapasztalták. Ugyanakkor a hosszú távú kezelés során a gyermekek visszanyerik az életkoruknak megfelelő testmagasságot és testtömeget. Kezelőorvosa figyelemmel fogja kísérni gyermeke testtömegét és magasságát. Amennyiben gyermeke nem növekszik, vagy testtömege nem gyarapodik az elvárható mértékben, a kezelőorvos megváltoztathatja gyermeke adagját, vagy átmenetileg a Atomoxetin Amarox szedésének felfüggesztése mellett dönthet.

Mellékhatások bejelentése

Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Atomoxetin Amarox-ot tárolni?

A gyógyszer gyermekektől elzárva tartandó!

A dobozon és a buborékcsomagoláson feltüntetett lejárati idő (EXP:) után ne szedje ezt a gyógyszert. A lejárati idő az adott hónap utolsó napjára vonatkozik.
Ez a gyógyszer nem igényel különleges tárolást.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Atomoxetin Amarox kemény kapszula?
A hatóanyag az atomoxetin-hidroklorid. 
Atomoxetin Amarox 10 mg kemény kapszula

10 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 18 mg kemény kapszula

18 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 25 mg kemény kapszula

25 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 40 mg kemény kapszula

40 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 60 mg kemény kapszula

60 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 80 mg kemény kapszula

80 mg atomoxetinnek megfelelő atomoxetin-hidrokloridot tartalmaz kemény kapszulánként.

Atomoxetin Amarox 100 mg kemény kapszula

100 mg atomoxetinnek megfelelő atomoxetin-hidrokloridot tartalmaz kemény kapszulánként.

Egyéb összetevők: hidegen duzzadó keményítő és dimetikon.

Jelölőfesték:

sellak, fekete vas-oxid (E172), kálium-hidroxid
Kapszulahéj:

10 mg
Kapszulasapka: titán-dioxid (E171), zselatin és nátrium-lauril-szulfát

Kapszulatest: titán-dioxid (E171), zselatin és nátrium-lauril-szulfát

18 mg

Kapszulasapka: sárga vas-oxid (E172), zselatin és nátrium-lauril-szulfát

Kapszulatest: titán-dioxid (E171), zselatin és nátrium-lauril-szulfát

25 mg

Kapszulasapka: titán-dioxid (E171), FD&C blue 2 (indigo kármin), zselatin és nátrium-lauril-szulfát
Kapszulatest: titán-dioxid E171, zselatin és nátrium-lauril-szulfát

40 mg

Kapszulasapka: sárga vas-oxid (E172), FD&C blue 2 (indigo kármin), zselatin és nátrium-lauril-szulfát
Kapszulatest: titán-dioxid (E171), FD&C blue 2 (indigo kármin), zselatin és nátrium-lauril-szulfát
60 mg

Kapszulasapka: titán-dioxid (E171), FD&C blue 2 (indigo kármin), zselatin és nátrium-lauril-szulfát
Kapszulatest: sárga vas-oxid (E172), zselatin és nátrium-lauril-szulfát
80 mg

Kapszulasapka: sárga vas-oxid (E172), vörös vas-oxid (E172), titán-dioxid (E171), zselatin és nátrium-lauril-szulfát

Kapszulatest: titán-dioxid (E171), zselatin és nátrium-lauril-szulfát
100 mg

Kapszulasapka: sárga vas-oxid (E172), vörös vas-oxid (E172), titán-dioxid (E171), zselatin és nátrium-lauril-szulfát
Kapszulatest: sárga vas-oxid (E172), vörös vas-oxid (E172), titán-dioxid (E171), zselatin és nátrium-lauril-szulfát
Milyen az Atomoxetin Amarox külleme és mit tartalmaz a csomagolás?
Atomoxetin Amarox 10 mg kemény kapszula

Fehér, átlátszatlan alsó részű, fehér, átlátszatlan felső részű, 5-ös méretű kemény zselatin kapszula, a kupakon 'I' és a testen '105' jelzéssel, fehér vagy törtfehér szemcsés porral töltve.

Atomoxetin Amarox 18 mg kemény kapszula

Sárga, átlátszatlan alsó részű, fehér, átlátszatlan felső részű, 4-es méretű kemény zselatin kapszula, a kupakon 'I' és a testen '106' jelzéssel, fehér vagy törtfehér szemcsés porral töltve.

Atomoxetin Amarox 25 mg kemény kapszula

Kék, átlátszatlan alsó részű, fehér, átlátszatlan felső részű, 3-as méretű kemény zselatin kapszula, a kupakon 'I' és a testen '107' jelzéssel, fehér vagy törtfehér szemcsés porral töltve.

Atomoxetin Amarox 40 mg kemény kapszula

Kék, átlátszatlan alsó részű, kék, átlátszatlan felső részű, 2-es méretű kemény zselatin kapszula, a kupakon 'I' és a testen '108' jelzéssel, fehér vagy törtfehér szemcsés porral töltve.

Atomoxetin Amarox 60 mg kemény kapszula

Kék, átlátszatlan alsó részű, sárga, átlátszatlan felső részű, 2-es méretű kemény zselatin kapszula, a kupakon 'I' és a testen '109' jelzéssel, fehér vagy törtfehér szemcsés porral töltve.

Atomoxetin Amarox 80 mg kemény kapszula

Barna, átlátszatlan alsó részű, fehér, átlátszatlan felső részű, 2-es méretű kemény zselatin kapszula, a kupakon 'I' és a testen '110' jelzéssel, fehér vagy törtfehér szemcsés porral töltve.

Atomoxetin Amarox 100 mg kemény kapszula

Barna, átlátszatlan alsó részű, barna, átlátszatlan felső részű, 1-es méretű kemény zselatin kapszula, a kupakon 'I' és a testen '111' jelzéssel, fehér vagy törtfehér szemcsés porral töltve.

7 db, 28 db, 30 db, 56 db vagy 98 db kemény kapszula buborékcsomagolásban.
Nem feltétlenül mindegyik kiszerelés kerül kereskedelmi forgalomba. 
A forgalomba hozatali engedély jogosultja 
Amarox Pharma B.V.
Rouboslaan 32

2252TR Voorschoten

Hollandia
Gyártó 

Amarox Pharma B.V.
Rouboslaan 32

2252TR Voorschoten

Hollandia
Ezt a gyógyszert az Európai Gazdasági Térség tagállamaiban az alábbi neveken engedélyezték:

Ausztria
Atomoxetin Amarox 10mg, 18 mg, 25 mg, 40 mg, 60 mg, 80 mg, 100 mg Hartkapseln

Csehország
Atomoxetinum Amarox 10mg, 18 mg, 25 mg, 40 mg, 60 mg, 80 mg, 100 mg tvrdé tobolky

Dánia
Atomoxetin Amarox

Finnország
Atomoxetin Amarox 10mg, 18 mg, 25 mg, 40 mg, 60 mg, 80 mg, 100 mg kovat kapselit

Hollandia
Atomoxetine Amarox 10mg, 18 mg, 25 mg, 40 mg, 60 mg, 80 mg, 100 mg harde capsules

Lengyelország
Atomoxetinum Amarox

Magyarország
Atomoxetin Amarox 10mg, 18 mg, 25 mg, 40 mg, 60 mg, 80 mg, 100 mg kemény kapszula

Németország
Atomoxetin Amarox 10mg, 18 mg, 25 mg, 40 mg, 60 mg, 80 mg, 100 mg Hartkapseln

Norvégia
Atomoxetine Amarox

Románia
Atomoxetină Amarox 10mg, 18 mg, 25 mg, 40 mg, 60 mg, 80 mg, 100 mg capsulă tare

Spanyolország
Atomoxetina Tarbis 10mg, 18 mg, 25 mg, 40 mg, 60 mg, 80 mg, 100 mg cápsulas duras EFG

Svédország
Atomoxetin Amarox 10mg, 18 mg, 25 mg, 40 mg, 60 mg, 80 mg, 100 mg hårda kapslar

Szlovákia
Atomoxetín Amarox 10mg, 18 mg, 25 mg, 40 mg, 60 mg, 80 mg, 100 mg tvrdé kapsuly

Atomoxetin Amarox 10 mg kemény kapszula
OGYI-T-24766/01
7×
átlátszó PVC/PE/Aclar//Al buborékcsomagolásban

OGYI-T-24766/02
28×
átlátszó PVC/PE/Aclar//Al buborékcsomagolásban

OGYI-T-24766/03
30×
átlátszó PVC/PE/Aclar//Al buborékcsomagolásban

OGYI-T-24766/04
56×
átlátszó PVC/PE/Aclar//Al buborékcsomagolásban

OGYI-T-24766/05
98×
átlátszó PVC/PE/Aclar//Al buborékcsomagolásban

Atomoxetin Amarox 18 mg kemény kapszula

OGYI-T-24766/06
7×
átlátszó PVC/PE/Aclar//Al buborékcsomagolásban

OGYI-T-24766/07
28×
átlátszó PVC/PE/Aclar//Al buborékcsomagolásban

OGYI-T-24766/08
30×
átlátszó PVC/PE/Aclar//Al buborékcsomagolásban

OGYI-T-24766/09
56×
átlátszó PVC/PE/Aclar//Al buborékcsomagolásban

OGYI-T-24766/10
98×
átlátszó PVC/PE/Aclar//Al buborékcsomagolásban

Atomoxetin Amarox 25 mg kemény kapszula

OGYI-T-24766/11
7×
átlátszó PVC/PE/Aclar//Al buborékcsomagolásban

OGYI-T-24766/12
28×
átlátszó PVC/PE/Aclar//Al buborékcsomagolásban

OGYI-T-24766/13
30×
átlátszó PVC/PE/Aclar//Al buborékcsomagolásban

OGYI-T-24766/14
56×
átlátszó PVC/PE/Aclar//Al buborékcsomagolásban

OGYI-T-24766/15
98×
átlátszó PVC/PE/Aclar//Al buborékcsomagolásban

Atomoxetin Amarox 40 mg kemény kapszula

OGYI-T-24766/16
7×
átlátszó PVC/PE/Aclar//Al buborékcsomagolásban

OGYI-T-24766/17
28×
átlátszó PVC/PE/Aclar//Al buborékcsomagolásban

OGYI-T-24766/18
30×
átlátszó PVC/PE/Aclar//Al buborékcsomagolásban

OGYI-T-24766/19
56×
átlátszó PVC/PE/Aclar//Al buborékcsomagolásban

OGYI-T-24766/20
98×
átlátszó PVC/PE/Aclar//Al buborékcsomagolásban

Atomoxetin Amarox 60 mg kemény kapszula

OGYI-T-24766/21
7×
átlátszó PVC/PE/Aclar//Al buborékcsomagolásban

OGYI-T-24766/22
28×
átlátszó PVC/PE/Aclar//Al buborékcsomagolásban

OGYI-T-24766/23
30×
átlátszó PVC/PE/Aclar//Al buborékcsomagolásban

OGYI-T-24766/24
56×
átlátszó PVC/PE/Aclar//Al buborékcsomagolásban

OGYI-T-24766/25
98×
átlátszó PVC/PE/Aclar//Al buborékcsomagolásban

Atomoxetin Amarox 80 mg kemény kapszula

OGYI-T-24766/26
7×
átlátszó PVC/PE/Aclar//Al buborékcsomagolásban

OGYI-T-24766/27
28×
átlátszó PVC/PE/Aclar//Al buborékcsomagolásban

OGYI-T-24766/28
30×
átlátszó PVC/PE/Aclar//Al buborékcsomagolásban

OGYI-T-24766/29
56×
átlátszó PVC/PE/Aclar//Al buborékcsomagolásban

OGYI-T-24766/30
98×
átlátszó PVC/PE/Aclar//Al buborékcsomagolásban

Atomoxetin Amarox 100 mg kemény kapszula

OGYI-T-24766/31
7×
átlátszó PVC/PE/Aclar//Al buborékcsomagolásban

OGYI-T-24766/32
28×
átlátszó PVC/PE/Aclar//Al buborékcsomagolásban

OGYI-T-24766/33
30×
átlátszó PVC/PE/Aclar//Al buborékcsomagolásban

OGYI-T-24766/34
56×
átlátszó PVC/PE/Aclar//Al buborékcsomagolásban

OGYI-T-24766/35
98×
átlátszó PVC/PE/Aclar//Al buborékcsomagolásban

A betegtájékoztató legutóbbi felülvizsgálatának dátuma: 2026. július.
NNGYK/ETGY/18229/2025

NNGYK/ETGY/18230/2025

NNGYK/ETGY/18231/2025

